KOMISSION ASETUS (EY) N:o 2091/94, annettu 24 päivänä elokuuta 1994, Taiwanista ja Vietnamista peräisin olevien valkosipuleiden tuontiin sovellettavasta suojatoimenpiteestä



Virallinen lehti nro L 220 , 25/08/1994 s. 0008 - 0009

Suomenk. erityispainos Alue 3 Nide 60 s. 0171

Ruotsink. erityispainos Alue 3 Nide 60 s. 0171



KOMISSION ASETUS (EY) N:o 2091/94, annettu 24 päivänä elokuuta 1994, Taiwanista ja Vietnamista peräisin olevien valkosipuleiden tuontiin sovellettavasta suojatoimenpiteestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 29 artiklan 2 kohdan, sekä katsoo, että neuvoston asetuksessa (ETY) N:o 2707/72(3) määritellään hedelmä- ja vihannesalan suojatoimenpiteiden soveltamista koskevat edellytykset, komission asetuksen (ETY) N:o 1859/93(4), sellaisena kuin se on muutettuna asetuksella (EY) N:o 1662/94(5), mukaisesti kolmansista maista tuotavien valkosipuleiden vapaaseen liikkeeseen luovutus yhteisössä edellyttää tuontitodistuksen esittämistä, Espanja on 8 päivänä elokuuta 1994 pyytänyt komissiota toteuttamaan suojatoimenpiteitä muista kolmansista maista kuin Kiinasta peräisin olevien valkosipuleiden tuontia vastaan; tätä pyyntöä on täydennetty lisätiedoilla, asetuksella (ETY) N:o 1213/94(6), sellaisena kuin se on muutettuna asetuksella (EY) N:o 1992/94(7), komissio on 27 päivänä toukokuuta 1994 toteuttanut Kiinasta peräisin oleviin valkosipuleihin sovellettavia suojatoimenpiteitä, joilla rajoitetaan tuontitodistusten antaminen 31 päivään toukokuuta 1994 asti 10 000 tonniin, josta enintään 5 000 tonnille todistus annetaan ennen 31 päivää elokuuta 1994; on osoittautunut tarpeelliseksi keskeyttää kyseisten todistusten antaminen 2 päivästä kesäkuuta 1994 31 päivään elokuuta 1994 ja sen jälkeen säätää asetuksen (EY) N:o 1213/94 muuttamisesta annetulla asetuksella (EY) N:o 1992/94 kuukausittaisesta hallintomallista todistusten antamisessa 31 päivään toukokuuta 1995 asti, tällä hetkellä tuontitodistushakemukset Taiwanista ja Vietnamista peräisin oleville valkosipuleille ylittävät huomattavasti näistä valtioista peräisin olevien tuotteiden perinteisen tuonnin määrän; vuoden 1994 seitsemän ensimmäisen kuukauden aikana muille kuin Kiinalle annettiin tuontitodistuksia yhteensä 21 213 tonnille; tämä edustaa 84 prosenttia vuoden 1993 kokonaistuonnista muualta kuin Kiinasta; tämän vuoksi tämänhetkisen tilanteen korjaamatta jättäminen voisi aiheuttaa yhteisön markkinoilla vakavia häiriöitä, jotka voisivat vaarantaa toisaalta Euroopan yhteisön perustamissopimuksen 39 artiklan ja toisaalta asetuksen (EY) N:o 1213/94 tavoitteet, olisi vielä täsmennettävä, että komission saamien tietojen mukaan hinnat, joilla kolmansista maista peräisin olevia valkosipuleita tarjotaan ovat erityisen alhaiset, 50-60 prosenttia alle valkosipulikriisiä edeltäneen vuoden 1992 yhteisön keskimääräisten hintojen, ja samalla 10 prosenttia alle tuotantokustannusten, ja tämän vuoksi on käytännössä mahdotonta harjoittaa liiketoimia markkinointivuoden 1994/1995 sadon yhteisön alkuperää olevilla tuotteilla; tämä tilanne aiheuttaa vakavaa vahinkoa yhteisön tuottajille, näin ollen olisi lakkautettava tuontitodistusten antaminen Taiwanista ja Vietnamista peräisin oleville tuotteille edellä kuvattujen häiriöiden poistamiseen tarvittavaksi ajanjaksoksi, ja asetuksen (ETY) N:o 2707/72 3 artiklan 3 kohdan mukaisesti olisi otettava huomioon yhteisöön matkalla olevien tuotteiden erityistilanne, ON ANTANUT TÄMÄN ASETUKSEN: 1 artikla Tuontitodistusten antaminen Taiwanista tai Vietnamista peräsin oleville asetuksessa (ETY) N:o 1859/93 tarkoitetuille valkosipuleille (CN-koodi 0703 20 00) lakkautetaan 31 päivään toukokuuta 1995 asti. 2 artikla 1. Edellä 1 artiklaa ei sovelleta todistushakemuksiin, jotka koskevat hakemuksen jättöhetkellä todistetusti yhteisöön ennen tämän asetuksen voimaantuloa matkalla olleita tuotteita. 2. Tuotteita pidetään yhteisöön matkalla olevina, jos: - ne ovat lähteneet Taiwanista tai Vietnamista ennen tämän asetuksen voimaantuloa ja - niiden liitteenä on kuljetusasiakirja, joka on voimassa kuormauspaikalta Taiwanissa tai Vietnamissa purkamispaikkaan yhteisössä ja joka on tehty ennen tämän asetuksen voimaantuloa. 3. Niiden, joita asia koskee, on toimitettava toimivaltaisten viranomaisten hyväksymä todiste siitä, että 2 kohdassa tarkoitetut edellytykset täytetään. Viranomaiset voivat kuitenkin katsoa, että tuotteet ovat lähteneet Taiwanista tai Vietnamista ennen tämän asetuksen voimaantuloa, jos yksi seuraavista asiakirjoista toimitetaan: - meritse tai jokea pitkin tapahtuvan kuljetuksen osalta konossementti, josta näkyy, että lastaus on tapahtunut ennen kyseistä päivämäärää, - rautateitse tapahtuvan kuljetuksen osalta rahtikirja, jonka Vietnamin tai Taiwanin rautatieyhtiö on hyväksynyt ennen kyseistä päivää, - teitse tapahtuvan kuljetuksen osalta TIR-carnet-lomake, jonka Vietnamin tai Taiwanin tullitoimipaikka on vahvistanut ennen kyseistä päivää, - lentoteitse tapahtuvan kuljetuksen osalta lentorahtikirja, josta näkyy, että lehtoyhtiö on vastaanottanut tuotteet ennen kyseistä päivää. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä elokuuta 1994. Komission puolesta Karel VAN MIERT Komission jäsen (1) EYVL N:o L 118, 20.5.1972, s. 1 (2) EYVL N:o L 338, 31.12.1993, s. 26 (3) EYVL N:o L 291, 28.12.1972, s. 3 (4) EYVL N:o L 170, 13.7.1993, s. 10 (5) EYVL N:o L 176, 9.7.1994, s. 1 (6) EYVL N:o L 133, 28.5.1994, s. 36 (7) EYVL N:o L 200, 3.8.1994, s. 11